Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: minősített adatot tartalmazó dokumentumnak tekinthető-e. A miniszter 1999. augusztus 12-én kelt válaszában kifejtette: a 2. számú dokumentum, a Lakatos Miklós meghallgatásáról készült „Jegyzőkönyv” tartalmaz államtitkot. A minősítő tanácsos az iratot az államtitokról és a szolgálati titokról szóló 1995. évi LXV. törvény (a továbbiakban: Ttv.)
Paragraph Index: 1609

21. pontja szerint ugyanis államtitoknak minősülnek a rendvédelmi szervek ellenőrzéseiről készített jelentések, amennyiben azok a titkos információgyűjtés körébe tartozó eszközök, erők és módszerek alkalmazására vonatkoznak. A meghallgatás egy olyan ellenőrzés részét képezte, melyet a tárca nélküli miniszter mint irányító és törvényességi felügyeletet gyakorló miniszter rendelt el a Nemzetbiztonsági Szakszolgálat által végzett egyes tevékenységek jogszerűségének kivizsgálása érdekében. A miniszter szerint a 2. számú dokumentum — mivel a Nemzetbiztonsági Szakszolgálat alkalmazottainak nevére, beosztására, munkakörére vonatkozó adatokat is tartalmaz —, összefüggésbe hozható az államtitokköri jegyzék 119. pontjával is. A miniszter a titokminősítési eljárással kapcsolatban arról is tájékoztatott, hogy a minősítőt a Nemzetbiztonsági Szakszolgálat titokvédelmi szabályzatának kiadásáról és a kapcsolódó feladatokról szóló 9/1996. számú főigazgatói utasítás ruházta fel a titokminősítés jogkörével. A továbbiakban kifejti, hogy a Ttv. 6. § (5) bekezdése szerint a rendvédelmi szerv központi szervének vezetője a nemzetbiztonsági feladatok körében minősítési jogkörét belső szabályzatban más személyre írásban átruházhatja. Ez meg is történt az említett főigazgatói utasításban, melynek 3. számú melléklete a minősítői névjegyzék. Ebben szerepel a minősítő neve is. A miniszter — noha a kérdés erre is vonatkozott — az 1. számú dokumentum keletkezéséről tájékoztatást nem adott. A miniszter válaszlevelében ugyanakkor felhívta a figyelmemet arra, hogy a dokumentum nyilvánosságra kerülése sérti az abban megnevezett személyek személyiségi jogait. Kérte, hogy a vizsgálatomat e területre is terjeszszem ki. 1999. szeptember 2-án kelt válaszlevelemben tájékoztattam a minisztert, hogy a személyes adatok védelméről és a közérdekű

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes